பேராசிரியர்கள் வரலாற்று ஆய்வாளர்கள் போன்றோரை அணுகி இந்திய மதங்களை பற்றிய விவரங்களை தாருங்கள் என்றால் அவர்களும் கூட மேற்குறிப்பிட்ட மூன்று மதங்களை பற்றிய தகவல்களை மட்டுமே தருவார்கள். இஸ்லாம் மதமும் கிருஸ்தவ மதமும் இந்தியாவில் தோன்ற வில்லையே அவைகள் எப்படி இந்திய மதங்களாகும். என்று சற்று அறிவு பூர்வமாக கேள்விகள் எழுப்பினால் அவைகள் அந்நிய நாட்டில் தோன்றிய மதங்களாக இருந்தாலும் கூட ஆயிரம் வருடத்திற்கு மேல் அம்மத மக்கள் இந்தியாவில் வாழ்கிறார்கள் எனவே அவைகளும் இந்திய சார்புடையவைகளே என்று சொல்வார்கள். ரஷ்யாவிலும், அமெரிக்காவிலும், ஆஸ்ரேலியாவிலும் கூட ஹிந்து மதத்தை பின்பற்றுபவர்கள் இருக்கிறார்களே அதற்காக இந்து மதம் அந்நாடுகளை சேர்ந்த மதமென்று சொல்லிவிட முடியுமா? என்று திருப்பி கேட்டால் நீ என்ன தீவிரவாதியா? என்று நமக்கு முத்திர குத்த பார்ப்பார்கள்.